CELEX: 62018TN0658
Language: hu
Date: 2018-10-31 00:00:00
Title: T-658/18. sz. ügy: 2018. október 31-én benyújtott kereset – Hästens Sängar kontra EUIPO (Négyzetekből álló minta ábrázolása)

21.1.2019   
            
            
               HU
            
            
               Az Európai Unió Hivatalos Lapja
            
            
               C 25/46
            
         
      2018. október 31-én benyújtott kereset – Hästens Sängar kontra EUIPO (Négyzetekből álló minta ábrázolása)
      (T-658/18. sz. ügy)
      (2019/C 25/59)
      Az eljárás nyelve: angol
      
         Felek
      
      
         Felperes: Hästens Sängar AB (Köping, Svédország) (képviselők: M. Johansson és R. Wessman ügyvédek)
      
         Alperes: az Európai Unió Szellemi Tulajdoni Hivatala (EUIPO)
      
         Az EUIPO előtti eljárás adatai
      
      
         A vitatott védjegy: Egy kék és fehér színű ábrás védjegy tekintetében az Európai Uniót megjelölő nemzetközi lajstromozás (Négyzetekből álló minta ábrázolása) – 1 340 047. sz. védjegybejelentés
      
         A megtámadott határozat: az EUIPO második fellebbezési tanácsának az R 442/2018-2. sz. ügyben 2018. augusztus 8-án hozott határozata
      
         Kereseti kérelmek
      
      A felperes azt kéri, hogy a Törvényszék:
      
                  —
               
               
                  helyezze hatályon kívül a megtámadott határozatot;
               
            
                  —
               
               
                  az EUIPO-t kötelezze a költségek viselésére.
               
            
         Jogalapok
      
      
                  —
               
               
                  az (EU) 2017/1001 európai parlamenti és tanácsi rendelet 94. cikkének és 7. cikke (1) bekezdése b) pontjának megsértése, amennyiben a fellebbezési tanács nem végzett megfelelő vizsgálatot, és/vagy nem indokolta kellőképpen határozatát a védjegybejelentésben meghatározott különböző áruk és szolgáltatások tekintetében;
               
            
                  —
               
               
                  az (EU) 2017/1001 európai parlamenti és tanácsi rendelet 94. cikkének, 95. cikkének és 7. cikke (1) bekezdése b) pontjának megsértése, amennyiben az érintett védjegy nem ismétlődő minta vagy térbeli védjegy;
               
            
                  —
               
               
                  a vonatkozó általános érdek téves értelmezése, és ezzel az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértése;
               
            
                  —
               
               
                  az (EU) 2017/1001 európai parlamenti és tanácsi rendelet 7. cikke (1) bekezdése b) pontjának megsértése, amennyiben a fellebbezési tanács tévesen értékelte a benne rejlő megkülönböztető képességet.